(2)

Dodatek I se spremeni: (a) točka 4 se nadomesti z naslednjim: „4. V pogodbi je navedeno naslednje: ‚Lastnik ali operator CAMO ali CAO zaupa vodenje stalne plovnosti zrakoplova, med drugim tudi pripravo programa vzdrževanja zrakoplova, ki ga odobri pristojni organ, kot je opredeljeno v točki M.1, in organizacijo vzdrževanja zrakoplova v skladu z navedenim programom vzdrževanja zrakoplova. Po tej pogodbi se oba podpisnika zavezujeta, da bosta izpolnjevala svoje obveznosti iz te pogodbe. Lastnik ali operator po svojem najboljšem vedenju potrjuje, da so in bodo vse informacije v zvezi s stalno plovnostjo zrakoplova, dane CAMO ali CAO, še naprej točne ter da se zrakoplov ne bo popravljal ali spreminjal brez predhodnega soglasja CAMO ali CAO. Če kateri koli od podpisnikov ne ravna skladno s to pogodbo, CAMO ali CAO in lastnik ali operator ocenita, ali to vpliva na nadaljnje izvajanje pogodbe ter o tem obvestita pristojne organe teh organizacij. Pri oceni, ki jo opravijo organizacije, se upošteva pomen neskladnosti za varnost in to, ali se ponavlja. Če kateri koli od podpisnikov po tej oceni ugotovi, da ne more izpolniti svojih obveznosti zaradi lastnih omejitev ali napak podpisnika, se pogodba prekliče in se o tem nemudoma obvestijo pristojni organi organizacij. V takem primeru bo lastnik ali operator ohranil polno odgovornost za vsako nalogo v zvezi s stalno plovnostjo zrakoplova, lastnik ali operator pa bo o taki neskladnosti s pogodbo v dveh tednih obvestil pristojni organ države članice registracije. V primeru pogodbe, sklenjene v skladu točko M.A.201(ea), se o tem nemudoma obvesti pristojni organ države članice registracije.‘“; (b) uvodni del točke 5 se nadomesti z naslednjim: „Kadar lastnik ali operator sklene pogodbo s CAMO ali CAO v skladu s točko M.A.201, se v pogodbi navedejo naslednje obveznosti vsake pogodbenice:“; (c) v točki 5.1(2) se točka (e) nadomesti z naslednjim: „(e) vzpostaviti in naročiti potrebno vzdrževanje, da se zagotovi ustrezna premostitev s predhodnim programom vzdrževanja zrakoplova;“; (d) v točki 5.1(2) se točka (i) nadomesti z naslednjim: „(i) usklajevati izvedbo načrtovanega vzdrževanja, vključno s pregledom komponent, zamenjavo delov z omejeno življenjsko dobo in izvedbo vseh veljavnih plovnostnih zahtev, ter zagotavljati skladnost z zahtevami za delovanje, ki vplivajo na stalno plovnost, zahtevami glede stalne plovnosti, ki jih določi Agencija, in ukrepi, ki jih je pristojni organ določil v neposrednem odzivu na varnostno težavo;“; (e) v točki 5.1(2) se točke (j), (k) in (l) nadomestijo z naslednjim: „(j) obvestiti lastnika ali operatorja vsakič, ko se zrakoplov odda odobreni vzdrževalni organizaciji; (k) voditi in arhivirati evidence o stalni plovnosti zrakoplova; (l) usklajevati se z operatorjem ali lastnikom v zvezi z vsako zahtevo, naslovljeno na ustrezni pristojni organ, v primeru kakršnega koli odstopanja od programa vzdrževanja zrakoplova;“; (f) v točki 5.1(2) se doda naslednja točka (m): „(m) podpirati operatorja ali pilota - lastnika v zvezi s stalno plovnostjo zrakoplova pri izvajanju vzdrževalnih testnih letov.“; (g) v točki 5.2 se dodajo naslednje točke 13, 14 in 15: „13. zagotavljati skladnost z odobrenim programom vzdrževanja in se usklajevati s CAMO ali CAO v zvezi z vsako zahtevo, naslovljeno na ustrezni pristojni organ, za vsako enkratno podaljšanje intervala programa vzdrževanja; 14. obvestiti CAMO ali CAO o kakršni koli neskladnosti z zahtevami za delovanje, ki lahko vplivajo na stalno plovnost zrakoplova; 15. obvestiti CAMO ali CAO o vseh zahtevah za delovanje (npr. posebnih odobritvah), ki jih je treba izpolniti, da se zrakoplov ohrani v zahtevani konfiguraciji.“; (h) doda se naslednja točka 7: „7. Dodatne zahteve v primeru uporabe točke M.A.201(ea) Poleg zgoraj navedenih zahtev in obveznosti iz točk 5.1 in 5.2 pogodba med CAMO in operatorjem o vodenju stalne plovnosti, če je sklenjena v skladu s točko M.A.201(ea), izpolnjuje tudi zahteve iz točk 7.1 do 7.3. Operator pred podpisom pogodbe oceni CAMO, da zagotovi, da ima zmožnost in zmogljivost za izpolnjevanje pogodbe. 7.1 Upravičenost Pogodba o stalni plovnosti v skladu s točko M.A.201(ea) se sklene le, če ima zadevni letalski prevoznik licenco v skladu z Uredbo (ES) št. 1008/2008 in je CAMO del istega poslovnega združenja letalskih prevoznikov. Pogodba o vodenju stalne plovnosti vsebuje jasen opis, kako so izpolnjeni pogoji, opisani v točki M.A.201(ea). Zlasti opisuje, kako so med seboj usklajeni posamezni sistemi vodenja organizacij. 7.2 Dodatne obveznosti CAMO: 1. seznaniti se s postopki operatorja v zvezi s spremljanjem pogodbe; 2. pred oddajo nalog stalne plovnosti podizvajalcu pridobiti soglasje operatorja; 3. nemudoma obvestiti pristojni organ države članice registracije, kadar operator odobreni vzdrževalni organizaciji zrakoplova ne predloži, kakor zahteva CAMO, če se ta pogodba ne spoštuje ali če katera koli pogodbenica odpove pogodbo; 4. zagotoviti usposabljanje za osebje operatorja, s čimer se zagotovi, da je osebje seznanjeno s: (a) politikami in postopki, odgovornostmi, obveznostmi, dolžnostmi in prekrivnimi področji CAMO; (b) komunikacijskimi potmi (npr. evidence zrakoplova, pravočasna izmenjava točnih informacij o plovnosti, tudi zunaj običajnega delovnega časa) CAMO; (c) postopki, ki se nanašajo posebej na CAMO, kot so uporaba prilagojene programske opreme, spremljanje zanesljivosti, uporaba sistema tehničnega dnevnika zrakoplova in določbe o interoperabilnosti. 7.3 Dodatne obveznosti operatorja: 1. razvijati prekrivne postopke s CAMO za izdajo in podaljšanje potrdila o pregledu plovnosti; 2. v primeru nepričakovanih potreb po vzdrževanju na lokacijah, za katere ni sklenjena pogodba z vzdrževalno organizacijo, odobreno v skladu s Prilogo II (Del 145) k tej uredbi, o tem nemudoma obvestiti CAMO; 3. pristojni organ države članice registracije nemudoma obvestiti, kadar katera koli pogodbenica odpove pogodbo; 4. zagotoviti usposabljanje za osebje CAMO, s čimer se zagotovi, da je osebje seznanjeno s: (a) politikami in postopki, odgovornostmi, obveznostmi, dolžnostmi in prekrivnimi področji operatorja; (b) komunikacijskimi potmi operatorja; (c) postopki, ki se nanašajo posebej na operatorja, kot so delovni postopki, uporaba prilagojene programske opreme, uporaba sistema tehničnega dnevnika zrakoplova in določbe o interoperabilnosti.“.